Litteratur. Den Wahlske Boghandling, der som bekjendt siden Nytaar eies af Hr. Cand. phil. E. Skouboe, har udstedt Jndbydelse til Subskription paa tredie og sidste Deel af Grundtvigs Haandbog i Verdenshistorien, som skal indeholde Historien fra Constantinopels Erobring, til hvilket Tidspunct de foregaaende Deele gaae. Dette Værk vil sikkert blive modtaget med Glæde af dem, som kjende den originale og aandfulde Forfatters tidligere historiske Skrifter, og nærværende tredie Deel kan som Haandbog i Nyaarstidens Historie ogsaa faaes særskilt, og vil med Hensyn til Jndholdet vistnok overgaae de foregaaende Dele i Interesse. En stor Anbefaling for Værket vil findes i den overordentlige Deeltagelse og Begeistring, som de historiske Foredrag, hvilke Hr. Grundtvig for nogle Aar siden holdt over en Deel af dette Tidsrum, vakte hos det talrige og udsøgte Auditorium.
Haandbog i Verdenshistorien, tredie og sidste Deel
Forfatter: Grundtvig
Dato: 1842-01-15